Document ID: /roh_data/filtered/fineweb-2-filterrobots_roh.jsonl.gz/1017

Co manischar l’auto sin la naiv?
- Mesemna, 1.2.2017, 11:15
-
Emprima emissiun:
- Mesemna, 1.2.2017, 11:15, RTR
La naiv è vegnida ed ils blers automobilists quintan da pudair ir cun auto sco la stad.
La schanza da ver in accident lenviern crescha perquai che las vias èn pli malsegiras. Cun quai chils examens d'auto èn gia per ils blers da nus plirs onns enavos dat quai uss ils tips e trics.
Ils tips dal magister d'ir cun auto Cla Schur
In dals puncts ils pli impurtants è tegnair distanza ed adattar la spertadad. La via da fermar l'auto sin la naiv vegn pli lunga che sin il terrain uschia che la distanza tar lauto avant sto esser avunda gronda.
Era sto vegnir guardà da principi dad ir fin cun auto, conduir fin e franar fin e guardar a lunga distanza, di Schur.
Ma tge far cura che l'auto glischna ?
Sco Cla Schur di èsi uschia che cura che l'auto glischna ina giada han ins gia fatg avant in sbagl. Alura anc ina giada empruvar da manar fin e da frenar fin e sperar che l'auto sa fermia. Las tecnicas d'oz en ils autos fa era per part che l'automobilist sa senta memia segir. Era cun las apparturas modernas vala adattar la spertadad a las relaziuns da la via e betg sa fidar memia fitg sin la tecnica.
Ils pli impurtants tips:
Conduir e duvrar il gas ed ils frains pli fin che la stad. Guardar bain sin la distanza e sche pussibel far ina giada in curs d'ir cun auto sin naiv.